laion/Wikipedia-Exotic huggingface dataset:
অলিভিয়া কালপো

অলিভিয়া কালপো (ইংরেজি: Olivia Culpo; জন্ম: ৮ মে, ১৯৯২) মার্কিন যুক্তরাষ্ট্রের রোড আইল্যান্ড রাজ্যে জন্মগ্রহণকারী সুন্দরী প্রতিযোগী। তিনি ২০১২ সালের মিস ইউএসএ ও মিস ইউনিভার্স সুন্দরী প্রতিযোগিতায় জয়লাভ করেন। এছাড়াও, ঐ প্রতিযোগিতাগুলোর পূর্বে ২০১২ সালের মিস রোড আইল্যান্ড ইউএসএ প্রতিযোগিতায়ও মুকুটধারী হন। উল্লেখ্য, এ প্রতিযোগিতার মাধ্যমে তিনি প্রথমবারের মতো সুন্দরী প্রতিযোগিতায় অংশগ্রহণ করেন। বর্তমানে তিনি বোস্টন বিশ্ববিদ্যালয়ে অধ্যয়ন করছেন। ১৯৯৭ সালে ব্রুক লি'র পর তিনিই প্রথম মার্কিন সুন্দরী হিসেবে মিস ইউনিভার্সে বিজয়ী হয়েছেন। রোড আইল্যান্ডের এজউড (ক্র্যানস্টন) এলাকায় বেড়ে উঠেন অলিভিয়া। সুসান (বিবাহ-পূর্ব কার‌েন) এবং পিটার কালপো'র সন্তান তিনি। পাঁচ ভাই-বোনদের মধ্যে তার অবস্থান মধ্যম। বাবা ইতালীয় বংশোদ্ভূত এবং মা আইরিশ ও ইতালীয় সংস্কৃতিতে অভ্যস্ত। সেন্ট মেরি একাডেমি - বে ভিউ থেকে স্নাতক ডিগ্রী অর্জন করেন অলিভিয়া। ন্যাশনাল অনার সোসাইটি'র সদস্য হিসেবে রয়েছেন। উচ্চ বিদ্যালয়ে অবস্থানকালেই বিদেশী ভাষার উপর দুইবার ইতালি'র মিলানোতে ভ্রমণ করেন। নেভাদার লাস ভেগাসে ১৯ ডিসেম্বর, ২০১২ তারিখে আয়োজিত ২০১২ সালের মিস ইউনিভার্স সুন্দরী প্রতিযোগিতায় মার্কিন যুক্তরাষ্ট্রের প্রতিনিধিত্ব করেন অলিভিয়া কালপো। ৮৯ দেশের সুন্দরীদের অংশগ্রহণে এ প্রতিযোগিতায় তিনি বিজয়ী হন। ফাইনালে ফিলিপাইনের জেনিন তুগোনন এবং ভেনেজুয়েলার আইরিন এসারকে পরাভূত করে ২০১২ সালের মিস ইউনিভার্স সুন্দরী প্রতিযোগিতার মুকুটধারী হন। এরফলে তিনি মার্কিন নাগরিক হিসেবে অষ্টমবারের মতো এবং ১৯৯৭ সালের পর প্রথমবারের মতো বিজয়ী হয়েছেন। অ্যাঙ্গোলার নাগরিক ও পূর্বতন ২০১১ সালের মিস ইউনিভার্স মুকুটধারী লেইলা লোপেজের কাছ থেকে মিস ইউনিভার্স খেতাব লাভ করেন অলিভিয়া কালপো। "Olivia Culpo crowned Miss USA - Miss USA 2012: Miss Rhode Island Olivia Culpo named Miss USA 2012"। NY Daily News। সংগ্রহের তারিখ ২০১২-১১-০৬।  "Metro - Five things to know about Boston University student Olivia Culpo, the new Miss USA"। Metro.us। ২০১২-০৬-০৬ তারিখে মূল থেকে আর্কাইভ করা। সংগ্রহের তারিখ ২০১২-১১-০৬।  "Bekah Berger's - This Week in Entertainment | Rhode Island Breaking News, RI Politics, Top Stories | Text WPRO to 68255 for mobile news"। 630wpro.com। ২০১২-১০-০৪ তারিখে মূল থেকে আর্কাইভ করা। সংগ্রহের তারিখ ২০১২-১১-০৬।  "Music on the Hill"। Musiconthehillri.com। ২০১২-০৭-১৫ তারিখে মূল থেকে আর্কাইভ করা। সংগ্রহের তারিখ ২০১২-১১-০৬।  "Olivia Culpo of Rhode Island Won The Miss USA Pageant 2012"। wusa9.com। ২০১২-০৬-০৫। সংগ্রহের তারিখ ২০১২-১১-০৬।  "সংরক্ষণাগারভুক্ত অনুলিপি"। ২৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৩।  "Miss USA 2012: Olivia Culpo Crowned, Beats Latina Beauties | Fox News Latino"। Latino.foxnews.com। ২০১২-০৬-০৪। ২০১৫-০২-১৮ তারিখে মূল থেকে আর্কাইভ করা। সংগ্রহের তারিখ ২০১২-১১-০৬।  "Archives | providencejournal.com | The Providence Journal"। Pqasb.pqarchiver.com। ১৯৮৮-০৮-১৮। ২০১৫-০২-১৮ তারিখে মূল থেকে আর্কাইভ করা। সংগ্রহের তারিখ ২০১২-১১-০৬।  "PAGEANT UPDATES: Miss USA 2012 is Olivia Culpo! ~ Beauty Mania .biz® - Everybody is Born Beautiful!!"। Beautymania.biz। ২০১২-০৬-০৩। ২০১২-০৮-১৫ তারিখে মূল থেকে আর্কাইভ করা। সংগ্রহের তারিখ ২০১২-১১-০৬।  Miss USA Profile ওয়েব্যাক মেশিনে আর্কাইভকৃত ৭ জুন ২০১২ তারিখে Olivia Culpo Official Facebook Olivia Culpo plays the cello in Boston Accompanietta on YouTube
দ্রাক্ষাসুরা

দ্রাক্ষাসুরা (ফরাসি: Vin ভাঁ) হচ্ছে একপ্রকার অ্যালকোহলযুক্ত পানীয় যা সাধারণত গাঁজনকৃত আঙুরের রস থেকে তৈরি হয়। প্রাকৃতিকভাবে আঙুরে ভারসাম্যপূর্ণ রাসায়নিক উপাদানের উপস্থিতি থাকায় এটি অতিরিক্ত চিনি, এসিড, এনজাইম বা অন্য কোনো উপাদান যোগ করা ছাড়াই সরাসরি গাঁজন করা যায়। বিভিন্ন রকমের ইস্ট ব্যবহার করে গাঁজনকৃত আঙুরের রস থেকে দ্রাক্ষাসুরা বা ওয়াইন প্রস্তুত হয়। ইস্ট আঙুরের রস থেকে প্রাপ্ত চিনিকে অ্যালকোহলে পরিণত করে। বিভিন্ন রকম ও মানের আঙুর ও ইস্ট হতে বিভিন্ন ধরন ও মানের দ্রাক্ষাসুরা প্রস্তুত করা হয়। যদিও কিছু কিছু ক্ষেত্রে আপেল এবং জামের গাঁজন থেকেও দ্রাক্ষাসুরা-সদৃশ সুরা প্রস্তুত করা হয়, এবং সেসব ক্ষেত্রে গাঁজনকৃত ফলের নামানুসারে সুরাটির নামকরণ করা হয়। যেমন: অ্যাপল ওয়াইন (আপেলের সুরা) বা এলডারবেরি ওয়াইন (এলডারফলের সুরা)।, এবং এগুলো সাধারণত ফ্রুট ওয়াইন বা কান্ট্রি ওয়াইন। এছাড়া অন্যান্য কিছুক্ষেত্রে, যেমন: বার্লি ওয়াইন এবং রাইস ওয়াইন (যেমন: সাকি) তৈরি হয় স্টার্চ বা শর্করাভিত্তিক উপাদান, ও পুনরায় উৎপাদিত বিয়ার থেকে। এধরনের ওয়াইন প্রচলিত ওয়াইনের চেয়ে আরেকটু বেশি অ্যালকোহলযুক্ত। যেমন: জিঞ্জার ওয়াইন বা আদা দ্বারা তৈরিকৃত ওয়াইন, এটি হচ্ছে ব্র্যান্ডি সহ ফোর্টিফায়েড ওয়াইন। এসব দিক থেকে বিবেচনা করলে উৎপাদনের পদ্ধতি নয়, বরং উচ্চ পরিমাণ অ্যালকোহল-বিশিষ্ট পানীয়কেই "ওয়াইন" বলা যেতে পারে। ইংরেজি শব্দ wine ও অন্যান্য ভাষায় এর সমার্থক শব্দগুলোর বাণিজ্যিক ব্যবহার অনেক বিচারব্যবস্থায় আইনদ্বারা সুরক্ষিত। "wine"। Encyclopædia Britannica। Encyclopædia Britannica Online। সংগ্রহের তারিখ ২০০৮-০৬-২৫।  Johnson, H. (১৯৮৯)। Vintage: The Story of Wine। Simon & Schuster। পৃষ্ঠা 11–6। আইএসবিএন 0671791826।  "Introduction to Wine"। 2basnob.com। ১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৭।  Allen, Fal। "Barley Wine"। Anderson Valley Brewing Company। ২০০৮-০২-২৭ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৫।  George, Rosemary (১৯৯১)। The Simon & Schuster Pocket Wine Label Decoder। Fireside। আইএসবিএন 978-0671728977।
আদম কাশ্মিরী

আলী শাহান শাহ্‌ বাবা আদম কাশ্মিরী বাংলাদেশে আগত একজন সুফি সাধক এবং ইসলাম ধর্মের প্রচারক। তিনি সুলতান আলাউদ্দিন হোসেন শাহ-এর সময় আতিয়ার জায়গিরদার ছিলেন। তার সম্মানার্থেই করটীয়ার জমিদার সাইদ খান পন্নী আতিয়া মসজিদ নির্মাণ করেছেন। বাবা কাশ্মিরীর জন্ম পনেরো শতকে। মৃত্যু ১৬১৩ সাল।১৫৯৮ সালে জনকল্যাণের উদ্দেশ্যে আলী শাহান শাহ্ বাবা আদম কাশ্মিরীকে আতিয়া পরগণা দান করা হয়। আতিয়া শব্দের অর্থও দান। তিনি দীর্ঘ ১৫০ বছর পরমায়ু লাভ করেছিলেন বলে জনশ্রুতি আছে। তিনি নিজের ব্যয়ের জন্য রাজকোষ থেকে সামান্য কিছু অর্থ গ্রহণ করে অবশিষ্ট অর্থ জনকল্যাণে যেমন : মক্তব, মাদ্রাসা, রাস্তাঘাট তৈরিতে ব্যয় করতেন। তার আমলে উৎকৃষ্ট শ্রেণীর কাগজ তৈরি হতো আতিয়াতে। শাহন শাহ্ বাবা কাশ্মিরী ১৬১৩ সালে মৃত্যুবরণ করলে আতিয়াতেই তাকে সমাহিত করা হয়। আজও আতিয়াতে তার মাজার আছে। মৃত্যুর পূর্বে বাবা কাশ্মিরী প্রিয়ভক্ত সাঈদ খাঁকে আতিয়া পরগণার শাসনভার অর্পণ করেন এবং তার পরামর্শক্রমে সুবেদার ইসলাম খাঁর সুপারিশে দিল্লির মোগল বাদশাহ জাহাঙ্গীর ১৬০৮ সালে সাঈদ খাঁকে আতিয়া পরগণা ও বাবা কাশ্মিরীর ভাগিনা শাহজামানকে কাগমারী পরগণার শাসনর্কতা নিয়োগ করেন। এই সাঈদ খাঁ করটিয়া জমিদারির প্রতিষ্ঠাতা। বাবা আদম কাশ্মিরী ঠিক কখন এই অঞ্চলে আসেন সেই সম্পর্কে কোনো সঠিক তথ্য পাওয়া যায়নি, ধারণা করা হয় তিনি ধর্ম প্রচারের উদ্দেশ্যে ভারতের কাশ্মির হতে এতদ্বঞ্চলে আগম করেন। তবে, কারো কারো মতে, তিনি ১৫৯৮ সালে একই সঙ্গে সুলতান আলাউদ্দিন হুসায়েন শাহ কর্তৃক আতিয়ার জায়গিরদার এবং কররানী শাসক সোলাইমান কররানী কর্তৃক ধর্মীয় কাজের ব্যয় নির্বাহের জন্য এক বিশাল এলাকা ওয়াকফ্‌ হিসেবে লাভ করার ফলে সেই সময়ই এদেশে আসেন। আতিয়াতে রয়েছে বাবা কাশ্মিরীর মাজার। বাবা কাশ্মিরীর প্রতি সম্মান প্রদর্শনের জন্য তার মাজারের সন্নিকটে গড়ে তোলা হয়েছে বিখ্যাত আতিয়া মসজিদ। সুফিবাদ বাংলাদেশের সূফীদের তালিকা আতিয়া মসজিদ দেলদুয়ার উপজেলা আতিয়া মসজিদ-এর ৪০০ বছর পূর্তিতে প্রকাশিত স্মারক গ্রন্থের সার-সংক্ষেপণ ওয়েব্যাক মেশিনে আর্কাইভকৃত ৫ মার্চ ২০১৬ তারিখে ":: Dainik Destiny ::"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  ":: Dainik Destiny :: আতিয়া মসজিদ"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  http://bdadinfo.com/dhaka/%E0%A6%86%E0%A6%B2%E0%A7%80-%E0%A6%B6%E0%A6%BE%E0%A6%B9%E0%A6%BE%E0%A6%A8-%E0%A6%B6%E0%A6%BE%E0%A6%B9%E0%A7%8D-%E0%A6%AC%E0%A6%BE%E0%A6%AC%E0%A6%BE-%E0%A6%86%E0%A6%A6%E0%A6%AE-%E0%A6%95%E0%A6%BE-2/[স্থায়ীভাবে অকার্যকর সংযোগ] দর্শনীয় স্থান -দেলদুয়ার[স্থায়ীভাবে অকার্যকর সংযোগ]
আতিয়া মসজিদ

আতিয়া মসজিদ বাংলাদেশের টাঙ্গাইল জেলার দেলদুয়ার উপজেলায় অবস্থিত একটি প্রাচীন ঐতিহাসিক মসজিদ যা বাংলাদেশের অন্যতম প্রত্নতাত্ত্বিক নিদর্শন। এই মসজিদটি ষোড়শ শতাব্দীতে নির্মিত হয়েছে এবং এখানে নিয়মিত জামাতে নামাজ আদায় করা হয়। বর্তমানে বাংলাদেশ সরকারের পুরাতত্ত্ব বিভাগ এ স্থাপনার তত্ত্বাবধান করছে। টাঙ্গাইল অঞ্চলে প্রাপ্ত মূল শিলালিপিগুলোর মধ্যে আতিয়া জামে মসজিদ এলাকায় প্রাপ্ত একটি আরবি এবং একটি ফার্সি শিলালিপি রয়েছে, তবে এগুলোতে মসজিদের নির্মাণকাল সম্পর্কিত তথ্যের ক্ষেত্রে কিছুটা অসংগতি পরিলক্ষিত হয়। বাংলাদেশের জাতীয় জাদুঘরে রক্ষিত শিলালিপিটিতে নির্মাণকাল ১০১৯ হিজরি (১৬১০-১১ খ্রি.) দেয়া হলেও কেন্দ্রীয় প্রবেশ পথের উপর স্থাপিত অপর শিলালিপিতে এর নির্মাণকাল ১০১৮ হিজরি (১৬০৮-৯ খ্রি.) উল্লেখ করা হয়েছে। আরবি ‘আতা’ থেকে ‘আতিয়া’ শব্দটির উৎপত্তি, যার ব্যুৎপত্তিগত অর্থ হল ‘দান কৃত’। আলি শাহান শাহ্‌ বাবা আদম কাশ্মিরী (র.) কে সুলতান আলাউদ্দিন হুসাইন শাহ টাঙ্গাইল জেলার জায়গিরদার নিয়োগ দান করলে তিনি এই অঞ্চলে এসে বসবাস শুরু করেন; সে সময় তিনি ইসলাম ধর্ম প্রচারের এবং আনুষঙ্গিক ব্যয় নির্বাহের জন্য আফগান নিবাসী কররানী শাসক সোলাইমান কররানীর কাছ থেকে সংলগ্ন এলাকা দান বা ওয়াকফ্ হিসাবে লাভ করেন। এবং এই এলাকাটি তাঁকে দান করায় এই অঞ্চলটির নাম হয়েছে ‘আতিয়া’। পরবর্তীতে বাবা আদম কাশ্মিরীর পরামর্শক্রমে সাঈদ খান পন্নী নামক সুফিজির এক ভক্তকে মোগল সম্রাট জাহাঙ্গির উক্ত আতিয়া পরগণার শাসন কর্তা হিসেবে নিয়োগ দান করেন। এই সাঈদ খান পন্নীই ১৬০৮ সালে বাবা আদম কাশ্মিরীর কবরের সন্নিকটে আতিয়া মসজিদ নির্মাণ করেন। মুহাম্মদ খাঁ নামক তৎকালীন এক প্রখ্যাত স্থপতি এই মসজিদ নির্মাণের পরিকল্পনা ও নির্মাণ কাজে সংশ্লিষ্ট ছিলেন। রওশন খাতুন চৌধুরাণী ১৮৩৭ সালে এবং আবুল আহমেদ খান গজনবী ১৯০৯ সালে মসজিদটির সংস্কার করেন। পরবর্তীতে বাংলাদেশ সরকার এই মসজিদটিকে প্রত্নতাত্ত্বিক নিদর্শন হিসেবে অধিগ্রহণ করেন। লাল ইট দ্বারা নির্মিত এই মসজিদটি আকারে বেশ ছোট, মাত্র ১৮.২৯ মিটার (৫৯ ফুট) x ১২.১৯ মিটার (৪০ ফুট) এবং দেয়ালের পুরুত্ব ২.২৩ মিটার (সাড়ে ৭ ফুট)। এর চারকোণে ৪টি অষ্টকোণাকৃতীর মিনার রয়েছে, যার উপরের অংশটি ছোট গম্বুজের আকৃতি ধারণ করেছে। সুলতানি ও মুঘল—এই দুই আমলেরই স্থাপত্যরীতির সুস্পষ্ট নিদর্শন রয়েছে এই মসজিদের নির্মাণ শৈলীতে। বর্তমানে বাংলাদেশে প্রচলিত বাংলাদেশ ব্যাংক কর্তৃক মুদ্রিত১০ (দশ) টাকা মূল্যমানের নোটের একপার্শ্বে আতিয়া মসজিদের ছবি রয়েছে। বাবা আদম কাশ্মিরী বাংলাদেশের প্রত্নতাত্ত্বিক স্থানের তালিকা টাঙ্গাইল জেলা বাংলাদেশের মসজিদের তালিকা ঢাকা বিভাগের মসজিদের তালিকা আতিয়া মসজিদে জুম্মার নামাজের পর গোছানো হচ্ছে আতিয়া মসজিদ পার্শ্ব থেকে আতিয়া মসজিদ (প্রবেশ পথ ) আতিয়া মসজিদ উত্তর পার্শ্ব থেকে আতিয়া মসজিদ সামনের পুকুর সহ আতিয়া মসজিদ এর ডিজাইন ":: Dainik Destiny :: আতিয়া মসজিদ"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৩।  দর্শনীয় স্থান -দেলদুয়ার[স্থায়ীভাবে অকার্যকর সংযোগ] আতিয়া মসজিদ "BANGLAPEDIA: Atiya Mosque"। ২০ মে ২০০৮ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৩।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৩।  দেলদুয়ার পরিচিতি[স্থায়ীভাবে অকার্যকর সংযোগ] উইকিমিডিয়া কমন্সে আতিয়া মসজিদ সংক্রান্ত মিডিয়া রয়েছে। আতিয়া মসজিদ ও আলী শাহান শাহ্ বাবা আদম কাশ্মিরির মাজার[স্থায়ীভাবে অকার্যকর সংযোগ] - দেলদুয়ার উপজেলার দর্শনীয় স্থান
তিলকরত্নে দিলশান

তিলকরত্নে মুদিয়ানসেলাগে দিলশান (সিংহলি: තිලකරත්න ඩිල්ශාන්, জন্ম: ১৪ অক্টোবর ১৯৭৬); একজন সাবেক শ্রীলঙ্কান ক্রিকেটার এবং শ্রীলঙ্কা জাতীয় ক্রিকেট দলের সাবেক অধিনায়ক। ১৯৯৯ সাল থেকেই তিনি জাতীয় দলের সদস্য হিসেবে খেলে আসছেন। বৌদ্ধ ধর্মে ধর্মান্তরিত হবার আগে তিনি তুয়ান মোহাম্মদ দিলশান নামে পরিচিত ছিলেন। তিনি অত্যন্ত মারমুখি ডানহাতি ব্যাটসম্যান। দিলস্কুপ নামক একধরনের বিশেষ স্ট্রোক তিনি উদ্ভাবন করেন যেখানে বল উইকেট-রক্ষকের মাথার উপর দিয়ে সীমানার বাইরে চলে যায়। তিনি স্পিন বোলার হিসেবেও যথেষ্ট কার্যকর, প্রধানত একদিনের আন্তর্জাতিক খেলায় তার বোলিং ব্যবহৃত হয়। বিশ ওভারের আন্তর্জাতিক খেলায় দিলশান দুর্দান্ত খেলোয়াড়। ২০০৯ সালের আইসিসি টি২০ ক্রিকেট টুর্নামেন্টের সেরা খেলোয়াড় নির্বাচিত হন। শ্রীলঙ্কার ৪র্থ ও বৈশ্বিকভাবে ১১শ ক্রিকেটার হিসেবে একদিনের আন্তর্জাতিকে ১০,০০০ রান সংগ্রহ করেন। বিশ্বকাপে তিলকরত্নে দিলশান এবং উপুল থারাঙ্গা’র ১ম উইকেট জুটিতে ২৮২ রান আসে। ২৬ মার্চ, ২০১১ সালে পল্লেকেলে আন্তর্জাতিক ক্রিকেট স্টেডিয়ামে অনুষ্ঠিত খেলায় জিম্বাবুয়ের বিরুদ্ধে বিশ্বকাপ ক্রিকেটে তারা এ সর্বোচ্চ রানের জুটি গড়েন। নিচে তিলকরত্নে দিলশানের সকল আন্তর্জাতিক শতকের তালিকা দেখানো হয়েছে। * চিহ্ণ দ্বারা অপরাজিত বোঝানো হয়েছে। "Dilshan named captain for England tour". ESPNcricinfo. Retrieved 2011-04-18. Dilshan, Tharanga take Sri Lanka into quarterfinals, collect: 26 August, 2012[স্থায়ীভাবে অকার্যকর সংযোগ] Player profile: তিলকরত্নে দিলশান from ESPNcricinfo Player profile: তিলকরত্নে দিলশান from CricketArchive
সাঈদ আনোয়ার

সাঈদ আনোয়ার (উর্দু: سعید انور‎‎‎; জন্ম৬ সেপ্টেম্বর ১৯৬৮) একজন পাকিন্তানী উদ্বোধনী ব্যাটসমান যিনি পাকিস্তান জাতীয় ক্রিকেট দলের ১৯৮৯ থেকে ২০০৩ সাল পর্যন্ত খেলছেন। তিনি ৫৫টি টেস্ট ম্যাচ খেলে ১১টি শতকসহ ৪০৫২ রান সংগ্রহ করেছন। তিনি ২৪৭টি একদিনের আন্তর্জাতিক ক্রিকেট খেলে ৮৮২৪ রান সংগ্রহ করেছেন। তিনি এই সীমিত ওভার খেলায় ২০টি শতক করেছেন যা পাকিস্তানি যে কোন খেলোয়াড়ের চেয়ে বেশি। ১৯৬৯ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য। "Cricket Records – Pakistan– One-Day Internationals – Most hundreds". ESPNcricinfo. Retrieved 29 May 2012. "Player of the series awards by Saeed Anwar"। ESPNcricinfo। সংগ্রহের তারিখ ২৭ জুলাই ২০১২।  "Player of the match awards by Saeed Anwar"। ESPNcricinfo। সংগ্রহের তারিখ ২৭ জুলাই ২০১২।  "Pakistan in Sri Lanka Test Series – 1st Test"। ESPNcricinfo। সংগ্রহের তারিখ ২৭ জুলাই ২০১২।  "Pakistan in India Test Series – 1st Test"। ESPNcricinfo। সংগ্রহের তারিখ ২৭ জুলাই ২০১২।  ইএসপিএনক্রিকইনফোতে সাঈদ আনোয়ার (ইংরেজি) ক্রিকেটআর্কাইভে সাঈদ আনোয়ার (সদস্যতা প্রয়োজনীয়) (ইংরেজি) "Pepsi Independence Cup, sixth qualifying match WISDEN"।  "Most runs in an innings"।  "Saeed Anwar by BBC"।
রোকেয়া রহমান কবির

রোকেয়া রহমান কবির (জন্ম: ৪ অক্টোবর ১৯২৫ - মৃত্যু: ২৮ জুলাই ২০০০) বাংলাদেশের একজন নারী উন্নয়ন কর্মী এবং শিক্ষাবিদ। তিনি বৃহত্তর ফরিদপুর অঞ্চলের তৃণমূল নারীদের আর্থ-সামাজিক উন্নয়নে বিশেষ অবদান রেখেছেন। রোকেয়া রহমান কবির ১৯২৫ সালের ৪ অক্টোবর তারিখ কলকাতায় জন্ম গ্রহণ করেন। তার পিতার নাম মুজিবুর রহমান এবং মাতার নাম জোহরা খাতুন। তার পিতা তৎকালীন ইন্ডিয়ান সিভিল সার্ভিস (আইসিএস) কর্মকর্তা ছিলেন। তিনি দেশ বিভাগের পর ১৯৪৭ সালে বাংলাদেশে চলে আসেন। রোকেয়া রহমান কবিরের শিক্ষা জীবন শুরু হয় শিয়ালদাহের লরেটো কনভেন্ট-এ। পরবর্তীতে তিনি লেডী ব্রেব্রন কলেজ থেকে ভূগোলে স্নাতক এবং কলকাতা প্রেসিডেন্সি কলেজ থেকে ইতিহাসে স্নাতকোত্তর ডিগ্রী লাভ করেন। বাংলাদেশে এসে কর্মজীবনের শুরুতে তিনি চট্টগ্রামে একটি স্কুলে শিক্ষকতা শুরু করেন। পরবর্তীতে ইডেন মহিলা কলেজে ইতিহাস বিভাগের প্রধান হিসেবে কলেজে অধ্যাপনায় যোগ দান করেন। পরবর্তী কালে তিনি সরকারি চাকরি ত্যাগ করে গ্রামীণ তৃণমূল নারীদের উন্নয়নে আত্ম নিয়োগ করেন; 'সপ্তগ্রাম নারী স্বনির্ভর পরিষদ' নামে একটি বেসরকারি উন্নয়ন সংস্থার গোড়পত্তন করেন। এই সংস্থার সদস্য নারীদের আর্থ-সামাজিক উন্নয়নের জন্য তিনি সিল্ক থেকে সুতা, কাপড় ও পোশাক উৎপদনের লক্ষ্যে 'সপ্তগ্রাম সিল্ক উৎপাদন কেন্দ্র' নামে একটি প্রকল্প চালু করেন; যা পরবর্তীতে বেসরকারি উন ্নয়ন সংস্থা 'ব্রাক' অধিগ্রহণ করে। তিনি বেশ কিছু গবেষণাধর্মী গ্রন্থ রচনা করেছেন; তার মধ্যে: Administrative policy of the Government of Bengal: 1870-1890 (Dhaka: 1965) Seven Women : Sketches from Village Life in Bangladesh (Dhaka: 1996) - ইত্যাদি প্রধান। তৃণমূল নারীদের উন্নয়নে রোকেয়া রহমানের অবদানের প্রতি শ্রদ্ধা প্রদর্শনের উদ্দেশ্যে রাজবাড়ী জেলার বিসিক শিল্প নগরীতে অবস্থিত বেসরকারি উন্নয়ন সংস্থা ব্রাক-এর শিল্প প্রতিষ্ঠানটি তার নামানুসারে "রোকেয়া রহমান কবির মহিলা উন্নয়ন প্রকল্প" রাখা হয়েছে। National library Seven Women : Sketches from Village Life in Bangladesh by Rokeya Rahman Kabeer - Paperback - First Edition - from Philip Emery and Biblio Mobile[স্থায়ীভাবে অকার্যকর সংযোগ] "শিল্প ও বাণিজ্য"। ১৬ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  123people result for http://www.thedailystar.net/2007/03/25/d70325061783.htm[স্থায়ীভাবে অকার্যকর সংযোগ] বাংলাপিডিয়ায় - ইংরেজি সংস্করণ নিউ ইন্টারন্যাশনালিস্ট ম্যাগাজিন-এ রোকেয়া রহমান কবির-এর লেখা একটি নিবন্ধ ইউনেস্কো থেকে প্রকাশিত 'সপ্তগ্রাম নারী স্বনির্ভর পরিষদ' বিষয়ক হ্যান্ডবুক - পিডিএফ ফরম্যাটে
আন্তর্জাতিক মহিলা ক্রিকেট কাউন্সিল

আন্তর্জাতিক নারী ক্রিকেট কাউন্সিল (ইংরেজি: International Women's Cricket Council) ১৯৫৮ সালে নারীদের ক্রিকেট পরিচালনাকারী সংস্থারূপে গঠিত হয়। আন্তর্জাতিক ক্রিকেটাঙ্গণে মহিলাদের ক্রিকেটকে আরও জনপ্রিয় করার লক্ষ্যে অস্ট্রেলিয়া, ইংল্যান্ড, নিউজিল্যান্ড এবং দক্ষিণ আফ্রিকা - এই চারটি দেশের মধ্যেকার ক্রিকেট খেলা প্রচলিত ছিল। পরবর্তীতে ২০০৫ সালে আন্তর্জাতিক মহিলা ক্রিকেট কাউন্সিলকে আইসিসি'র সাথে একীভূত করা হয়। এরফলে একই ক্রীড়া সংস্থারূপে ক্রিকেটের মানোন্নয়নে সহযোগিতা ও পরিচালনা করা আরও সহজতর হয়। ক্রিকেট আইসিসি সদস্যদের তালিকা আন্তর্জাতিক ক্রিকেট কাউন্সিল আইসিসি পুরস্কার মহিলা ক্রিকেট বিশ্বকাপ "The History of the SA & Rhodesian Women's Cricket Association". St George's Park. Retrieved 2009-11-22.[স্থায়ীভাবে অকার্যকর সংযোগ] ""Women's Cricket". International Cricket Council. Retrieved 2009-11-22."। ২০০৯-০৮-০২ তারিখে মূল থেকে আর্কাইভ করা। সংগ্রহের তারিখ ২০১৩-০১-০৭।
নিল অ্যাডকক

নিল অ্যাডকক (ইংরেজি: Neil Adcock; জন্ম: ৮ মার্চ, ১৯৩১ - মৃত্যু: ৬ জানুয়ারি, ২০১৩) একজন দক্ষিণ আফ্রিকান আন্তর্জাতিক ক্রিকেটার যিনি ২৬টি টেস্ট ম্যাচ খেলেছেন। দক্ষিণ আফ্রিকার হয়ে মাত্র ২৬ টেস্ট খেলেই নিয়েছেন ১০৪ উইকেট। গড় ছিল ২১.১০! তিনি প্রথম দক্ষিণ আফ্রিকান খেলোয়াড় যিনি টেস্ট এ ১০০ উইকেট লাভ করেন। ৯৯টি প্রথম-শ্রেণীর ম্যাচে তিনি ৪০৫ উইকেট নিয়েছিলেন ১৭.২৫ গড়ে। ক্রিকেট জীবন থেকে অবসর নেয়ার পর অ্যাডকক ধারাভাষ্যকার হিসেবে যোগ দিয়েছিলেন রেডিওতে। ১৯৬০ সালে ইংল্যান্ডে ইংল্যান্ডের বিপক্ষে টেস্ট সিরিজে ২৬ উইকেট নিয়ে পরের বছর উইজডেনের বর্ষসেরা পাঁচ ক্রিকেটারের একজন হয়েছিলেন তিনি। ২০১৩ সালের ৬ জানুয়ারি, ৮১ বছর বয়সে মারা যান নিল অ্যাডকক। Bernstein, Jenny (২০১১-০৪-২০)। "Fast-bowling great Neil Adcock dies - Yahoo! News South Africa"। Za.news.yahoo.com। ২০১৩-০২-১৭ তারিখে মূল থেকে আর্কাইভ করা। সংগ্রহের তারিখ ২০১৩-০১-০৬।  চলে গেলেন অ্যাডকক[স্থায়ীভাবে অকার্যকর সংযোগ]
বাংলাদেশ ও পাকিস্তানের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং পাকিস্তান ক্রিকেট দল একে অপরের বিরুদ্ধে ১৯৮৬ সাল থেকে ওডিআই ম্যাচ খেলে আসছে। এই দুইটি দল এই পর্যন্ত ৩৪বার মুখোমুখি হয়েছে, যার মধ্যে বাংলাদেশ জিতেছে ৩টি ম্যাচ এবং পাকিস্তান জিতেছে ৩১টি ম্যাচ। "বাংলাদেশ"।  টেমপ্লেট:বাংলাদেশের ওডিআই হেড-টু-হেড রেকর্ড
মফিজুল্লাহ্‌ কবীর

অধ্যাপক মফিজুল্লাহ্‌ কবীর (জন্ম: ২৮ ফেব্রুয়ারি, ১৯২৫ - মৃত্যু: ৮ আগস্ট, ১৯৮৬) বাংলাদেশের একজন প্রখ্যাত ইতিহাসবিদ ও শিক্ষাবিদ। তিনি এশিয়াটিক সোসাইটি অব পাকিস্তান এবং এশিয়াটিক সোসাইটি অব বাংলাদেশ-এর সাধারণ সম্পাদক, কোষাধ্যক্ষ, সহ-সভাপতি এবং সভাপতি ছিলেন। মফিজুল্লাহ্‌ কবীর ১৯২৫ সালের ২৮ ফেব্রুয়ারি নোয়াখালী শহরে জন্ম গ্রহণ করেন। মফিজুল্লাহ্‌ কবীর ১৯৪১ সালে তৎকালীন উচ্চ মাদ্রাসা বোর্ডে এবং ১৯৪৩ সালে ইন্টারমিডিয়েট বোর্ডে সম্মিলিত মেধা তালিকায় প্রথম স্থান অধিকার করে উত্তীর্ণ হন। তিনি ঢাকা বিশ্ববিদ্যালয়ের ইতিহাস বিভাগ হতে ১৯৪৬ সালে স্নাতক (সম্মান) ও ১৯৪৭ সালে স্নাতকোত্তর ডিগ্রী লাভ করেন। লন্ডন বিশ্ববিদ্যালয়ের প্রাচ্য ও আফ্রিকান শিক্ষা বিদ্যালয় হতে তিনি ১৯৯৫ সালে পিএইচডি ডিগ্রী অর্জন করেন। প্রথম জীবনে মাদ্রাসায় শিক্ষা লাভের ফলে তিনি আরবী ও ফার্সী ভাষায় চমৎকার ব্যুৎপত্তি লাভ করেছিলেন; পরবর্তীতে তিনি জার্মান ভাষায়ও দক্ষতা অর্জন করেন। তিনি ১৯৫০ সালে কর্ম জীবনের শুরু থেকেই ঢাকা বিশ্ববিদ্যালয়ের ইতিহাস বিভাগে অধ্যাপনা করতেন এবং মৃত্যুর পূর্ব পর্যন্ত এই চাকরিতেই বহাল ছিলেন। তিনি চাকরি কালীন সময় এই বিভাগে দুই বার বিভাগীয় প্রধানের দায়িত্ব পালনের পাশাপাশি ঢাকা বিশ্ববিদ্যালয়ের প্রথম উপ-উপাচার্য হিসেবে ৩০.১১.১৯৭৬ হতে ০৩.০২.১৯৮১ পর্যন্ত দায়িত্ব পালন করেছেন। এছাড়াও তিনি ঢাকা জাদুঘর (বাংলাদেশ জাতীয় জাদুঘর)-এর 'অনারারী কিউরেটর' হিসেবেও দীর্ঘ সময় ধরে দায়িত্ব পালন করেছেন। OUTLINES OF ISLAMIC HISTORY (From the Rise of Islam to the Fall of Baghdad) (Dacca: 1967) Experiences on an Exile at Home: Life in Occupied Bangladesh (Dacca: 1972) The Buwayhid dinasty of Baghdad (334/946 - 447/1055) (Calcutta: 1964) ইসলাম ও খিলাফত উল্লেখযোগ্য গ্রন্থ। বাংলাপিডিয়ায় - ইংরেজি ভার্সন "Dhaka University History Department Alumni Association - বিভাগীয় প্রধান/চেয়ারম্যানদের নাম"। ১১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  "::: Asiatic Society of Bangladesh :::"। ৫ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  "::: Asiatic Society of Bangladesh :::"। ২৯ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  "Pro Vice Chancellors || University of Dhaka"। ১৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  "BANGLAPEDIA: Bangladesh National Museum"। ১৬ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩।  Author Search Results[স্থায়ীভাবে অকার্যকর সংযোগ] mafizullah kabir - AbeBooks The Buwayhid dynasty of Baghdad, 334/946-447/1055 - Mafizullah Kabir - Google Books
বাংলাদেশ ও আয়ারল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং আয়ারল্যান্ড ক্রিকেট দল একে অপরের বিরুদ্ধে ২০০৭ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ৭বার মুখোমুখি হয়েছে, যার মধ্যে বাংলাদেশ জিতেছে ৫টি ম্যাচ এবং আয়ারল্যান্ড জিতেছে ২টি ম্যাচ। "বাংলাদেশ"।  ইএসপিএন ক্রিকইনফো টেমপ্লেট:বাংলাদেশের ওডিআই হেড-টু-হেড রেকর্ড
বাংলাদেশ ও কেনিয়ার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং কেনিয়া ক্রিকেট দল একে অপরের বিরুদ্ধে ১৯৯৭ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ১৪বার মুখোমুখি হয়েছে, যার মধ্যে বাংলাদেশ জিতেছে ৮টি ম্যাচ এবং কেনিয়া জিতেছে ৬টি ম্যাচ। "বাংলাদেশ"।  ইএসপিএন ক্রিকইনফো টেমপ্লেট:বাংলাদেশের ওডিআই হেড-টু-হেড রেকর্ড
নিনটেন্ডো

নিনটেনডো কর্পোরেশন লিমিটেড (任天堂株式会社, Nintendō Kabushiki gaisha) (TYO: 7974) একটি জাপানি বহুজাতিক কনজিউমার ইলেকট্রনিক্স কোম্পানি, এর প্রধান কার্যালয় কিয়োটো, জাপান এ। নিনটেনডো বিশ্বের বৃহত্তম ভিডিও গেম কোম্পানি (আয় এর উপর ভিত্তি করে)। ফুসিজো ইয়ামাকি, সেপ্টেম্বর ২৩, ১৮৮৯ সালে এটি প্রতিষ্ঠা করে। "Company History" (Japanese ভাষায়)। Nintendo। সংগ্রহের তারিখ ২০০৬-০৭-২৯। উদ্ধৃতি শৈলী রক্ষণাবেক্ষণ: অচেনা ভাষা (link) "International Distributors - Company List"। Nintendo। সংগ্রহের তারিখ ২০০৮-১১-১৭।  "Consolidated Financial Statements" (PDF)। Nintendo Co., Ltd.। ২০১২-০৪-২৬। সংগ্রহের তারিখ ২০১২-০৭-১৪।  "会社概要" [Company Profile] (Japanese ভাষায়)। Nintendo Co., Ltd.। সংগ্রহের তারিখ ২০১২-০৭-১৪। উদ্ধৃতি শৈলী রক্ষণাবেক্ষণ: অচেনা ভাষা (link) "Nintendo News:Nintendo switched logos "two years" ago"। ComputerAndVideoGames.com। সংগ্রহের তারিখ ২০১০-০৬-০১।  "Gaming company Top 25"। Softwaretop100.org। ২০১১। ১৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১১।  উইকিমিডিয়া কমন্সে নিনটেন্ডো সংক্রান্ত মিডিয়া রয়েছে। উইকিউক্তিতে নিনটেনডো সম্পর্কিত উক্তির সংকলন রয়েছে। দাপ্তরিক ওয়েবসাইট (দেশ নিয়ন্ত্রক) নিনটেনডো অস্ট্রেলিয়া Nintendo Power Official Nintendo Magazine (UK) ওয়েব্যাক মেশিনে আর্কাইভকৃত ১৪ অক্টোবর ২০১৪ তারিখে Nintendo in Depth Archive ওয়েব্যাক মেশিনে আর্কাইভকৃত ৯ অক্টোবর ২০০৯ তারিখে by The Daily Telegraph